с други части, изпълняващи идентични функции и с идентични работни показатели в рамките на превантивен или коригиращ ремонт на возилото, не е необходимо разрешение за пускане на пазара.
 2.Всякакви други изменения на дадено возило трябва да бъдат анализирани и категоризирани в съответствие с член 15, параграф 1.
 3.Когато дадено изменение попада в обхвата на член 14, параграф 1, буква г), управляващият изменението субект трябва да поиска ново разрешение за пускане на пазара в съответствие с посоченото в член 15, параграф 1, буква г).
 4.Ако субектът, управляващ изменения на вече разрешено возило, които са категоризирани в съответствие с член 15, параграф 1, букви б) и в), не е притежателят на разрешението на типа возило, той трябва:
 а)да направи оценка на отклоненията от техническите досиета, придружаващи ЕО декларациите за проверка на подсистемите;
 б)да установи, че няма съответствие с никой от критериите, посочени в член 21, параграф 12 от Директива (ЕС) 2016/797;
 в)да актуализира техническите досиета, придружаващи ЕО декларациите за проверка на подсистемите;
 г)да нотифицира направените изменения до разрешаващия орган.
 Това може да се отнася за едно возило или за няколко идентични возила.
 В случай на погрешна категоризация или недостатъчно обоснована информация разрешаващият орган може да издаде, в рамките на 4 месеца, мотивирано решение, изискващо да бъде подадено заявление за искане на разрешение.
 5.Всяко изменение на возилото подлежи на управление на конфигурациите, за което отговорност носи неговият ползвател или упълномощения от него субект.
 Член 17
 Идентифициране на правилата, включително за неприлагане на технически спецификации за оперативна съвместимост (ТСОС)
 1.Въз на основа на избора на вида разрешение в съответствие с член 14 и установяването на изискванията, посочено в член 13, заявителят трябва да идентифицира всички приложими правила, по-специално техническите спецификации за оперативна съвместимост (ТСОС) и националните правила.
 Също така, заявителят трябва да разгледа и да вземе предвид списъка на несъвършенства на ТСОС (TSI deficiencies), който е публикуван на уебсайта на Агенцията.
 Във връзка с този списък заявителят трябва да идентифицира посочения от Агенцията приемлив начин за постигане на съответствие (acceptable means of compliance), който да бъде използван в комбинация с ТСОС при установяването на съответствие с ТСОС в рамките на процеса на разрешаване на типа возило и/или на пускането на пазара на возилото.
 2.Заявителят трябва да идентифицира всеки възможен случай, изискващ неприлагане на ТСОС, и да подаде своето заявление на съответните държави членки в съответствие с разпоредбите в член 7 от Директива (ЕС) 2016/797. В случаите, при които неприлагането на ТСОС се отнася за возила с район на използване, попадащ в повече от една държави членки, разрешаващият орган и съответните национални органи по безопасността за района на използване са длъжни да координират със заявителя алтернативни мерки, които да бъдат предприети за подобряване на окончателната оперативна съвместимост на проекта.
 3.Когато в нова версия на дадена ТСОС са предвидени преходни мерки, заявителят може вече по време на преходния период да избере изисквания от тази нова версия на съответната ТСОС, ако в новата версия изрично е позволено това.
 4.В случаите, при които съгласно параграф 3 са избрани изисквания от по-нова версия на ТСОС, се прилага следното:
 а)заявителят